ใส่เศษอาหารลงในถังหมักปุ๋ย หลีกเลี่ยงความผิดพลาดที่พบบ่อย ทำกองปุ๋ยหมักในสวน ดูแลกองปุ๋ยหมัก รวบรวมเศษอาหารในครัว
ในการเริ่มทำกองปุ๋ยหมักนั้น ให้ใส่ใบไม้หรือเศษไม้แห้งๆ ในสวนที่คุณมีอยู่ ตามหลักการแล้วชั้นนี้ควรจะหนา 2-3 นิ้วเพื่อให้กองปุ๋ยหมักมีรากฐานที่มั่นคง ถ้าคุณไม่มีวัตถุดิบที่มีสารคาร์บอนเป็นองค์ประกอบ คุณก็เริ่มทำกองปุ๋ยหมักได้ โดยคุณอาจจะนำดินในสวนหรือปุ๋ยที่เพิ่งหมักเสร็จมาโรยบางๆ เพื่อก่อเป็นกอง ซึ่งจะทำให้กองปุ๋ยหมักได้แบคทีเรียที่เหมาะสม วัตถุดิบที่มีสารไนโตรเจนเป็นองค์ประกอบใช้เพื่อกระตุ้นกระบวนการสร้างความร้อนในกองปุ๋ยหมัก วัสดุที่สร้างความร้อนได้เป็นอย่างดีก็เช่น ต้นอ่อนของวัชพืช (ก่อนที่มันจะมีเมล็ด) ใบก้ามปูหรือใบไม้อะไรก็ได้ และเศษหญ้าที่ตัดออกมา  วัตถุดิบที่มีสารคาร์บอนเป็นองค์ประกอบอื่นๆ ที่เหมาะจะมาทำปุ๋ยหมักได้แก่ผักและผลไม้ เศษผักและผลไม้ กากกาแฟ ใบชา (และถุงชาที่เอาลูกแม็กซ์ออกแล้ว) และมูลไก่ ไก่งวง วัว หรือม้า  ระวังอย่าอัดวัตถุดิบที่มีสารคาร์บอนเป็นองค์ประกอบรวมกันในปริมาณมาก เพราะมันจะทำให้กองปุ๋ยหมักไม่มีออกซิเจนทันที หมายความมันจะไม่มีออกซิเจนมากพอให้จุลินทรีย์ที่มีประโยชน์ส่วนใหญ่ได้เจริญเติบโตและย่อยสลายวัตถุดิบ วัตถุดิบที่มีสารคาร์บอนเป็นองค์ประกอบทำหน้าที่เป็น "กากใย" ให้กับกองปุ๋ยหมัก วัตถุดิบที่มีสารคาร์บอนเป็นองค์ประกอบได้แก่เศษใบไม้ที่ร่วงหล่น ต้นไม้และวัชพืชที่ตายแล้ว ขี้เลื่อย ฟาง ดอกไม้เหี่ยวๆ (เช่น ดอกไม้แห้งที่ใช้ประดับโดยเอาพลาสติก/โฟมออกไป) และหญ้าแห้ง วัตถุดิบอื่นๆ ที่สามารถหมักเป็นปุ๋ยได้ ได้แก่ กระดาษชำระ ถุงกระดาษ ชุดผ้าฝ้าย (ฉีกเป็นชิ้นๆ) เปลือกไข่ และผม/ขน (ของคน สุนัข แมว และอื่นๆ) แต่ให้ใส่แค่ในปริมาณที่พอเหมาะ กองปุ๋ยหมักที่ดีควรจะมีอัตราส่วนของวัตถุดิบที่มีสารคาร์บอนเป็นองค์ประกอบ 3 ส่วนต่อวัตถุดิบที่มีสารไนโตรเจนเป็นองค์ประกอบ 1 ส่วนไปจนถึงอย่างละครึ่งแล้วแต่ว่าคุณมีวัตถุดิบอะไร ซึ่งวัตถุดิบทั้งสองประเภทนี้ควรจะเรียงติดกันและควรจะเรียงเป็นชั้นบางๆ หนาเพียง 2-3 นิ้วเท่านั้น ถ้าคุณอยากจะใส่เศษอาหารลงไปในกองปุ๋ยหมัก คุณจะต้องระวังสัตว์ แมลง และกลิ่นเหม็น เพื่อป้องกันปัญหานี้ให้คุณนำฝามาปิดถังหมักปุ๋ยหรือแค่เอาเศษขยะในสวนมาคลุมทับเศษอาหารในครัว 1 ชั้นทันที  ถ้าคุณไม่มีเศษหญ้าหรือขยะใหม่ๆ จากในสวน ก็แค่เอาเศษอาหารยัดไว้ใต้กองปุ๋ยชั้นบนสุด คนที่ทำกองปุ๋ยหมักจะกังวลเวลาที่พลิกกองปุ๋ยแล้วพบว่าตรงกลางมันร้อน ถึงแม้ว่ามันอาจจะไม่ได้เป็นอย่างนี้เสมอไป แต่กองปุ๋ยที่ย่อยสลายที่อัตราเร็วที่สุดจะร้อน ถ้าคุณคลุกเคล้าปุ๋ยหมักดีๆ คุณอาจจะสังเกตได้ว่าข้างในมันอุ่นมาก ถ้าเป็นตอนเช้าในวันที่อากาศหนาวๆ มันอาจจะมีไอออกมาเลยก็ได้ ซึ่งถือว่าเป็นสัญญาณที่ดี ขยะในสวนบางอย่างสามารถนำไปใส่ในกองปุ๋ยหมักได้ก็จริง แต่มันก็ใช้เวลานานกว่าจะย่อยสลายได้ เช่น กิ่งไม้แข็งๆ กิ่งก้าน และเศษพุ่มไม้ที่เล็มออกมา คุณอาจจะแยกเป็นกองปุ๋ยอีกกองต่างหากเพราะว่ามันใช้เวลาในการย่อยสลายนานกว่าวัตถุดิบอื่นๆ โดยเฉพาะอย่างยิ่งช่วงอากาศเย็นที่มีฤดูกาลหมักปุ๋ยสั้นกว่า ถ้าเป็นไปได้ให้ฉีกวัตถุดิบชิ้นใหญ่เป็นชิ้นเล็กๆ เพื่อให้ย่อยสลายเร็วขึ้น คุณสามารถนำวัชพืชไปใส่ไว้ในกองปุ๋ยหมักได้ แต่มันก็เสี่ยงที่เจ้าวัชพืชนี้จะแพร่กระจายไปทั่วสวน ถ้าคุณแน่ใจว่ามันยังไม่ได้กลายเป็นเมล็ดพันธุ์ คุณก็สามารถนำมันไปใส่ไว้ในกองปุ๋ยหมักได้ แต่ถ้ามันกลายเป็นเมล็ดพันธุ์ไปแล้ว วิธีที่ปลอดภัยที่สุดก็คือการนำไปไว้ในถังเก็บขยะในสวนแทนที่จะเอาไปไว้ในกองปุ๋ยหมัก แม้ว่าเราจะสามารถนำมูลสุนัขมาหมักปุ๋ยได้ แต่มันจะต้องกระทำภายใต้เงื่อนไขพิเศษที่เป็นถังขยะหมักปุ๋ยที่ทางเทศบาลกำหนดเท่านั้น ซึ่งถ้าเป็นในต่างประเทศก็มักจะอยู่ที่สวนสาธารณะท้องถิ่น อย่าใช้ปุ๋ยหมักนี้ใกล้ๆ หรือในสวนผักและผลไม้ ถ้าคุณอยู่ในประเทศที่มีการทำปุ๋ยหมักในเขตเทศบาลต่างๆ ก็ให้ติดต่อเทศบาลท้องถิ่นเพื่อสอบถามข้อมูลเพิ่มเติม  ขอให้ทางเทศบาลจัดหาถังขยะเหล่านี้ไว้ในสวนสาธารณะและเส้นทางที่คนพาสุนัขไปเดินเล่น มูลของสัตว์กินเนื้อไม่ควรใส่ลงไปในกองปุ๋ยหมัก เด็ดขาด ในขณะที่มูลของสัตว์กินพืชเหมาะสำหรับนำไปหมักปุ๋ยมากๆ แต่มูลสุกร สุนัข แมว หรือสัตว์กินเนื้อ/สัตว์ที่กินทั้งเนื้อทั้งพืชอาจจะปนเปื้อนเชื้อโรคที่เกิดจากอาหารในกองปุ๋ยหมักและพืช ปัจจุบันมีภาชนะห่ออาหารกลับบ้านมากมายที่ระบุว่าย่อยสลายได้ แต่โดยปกติแล้วภาชนะพวกนี้จะย่อยสลายได้ในกระบวนการทำปุ๋ยแบบอุตสาหกรรมเท่านั้น แต่มันจะไม่ย่อยสลายในถังหมักปุ๋ยครัวเรือนเพราะอุณหภูมิสูงไม่พอ กองปุ๋ยหมักควรจะอยู่ในบริเวณที่ไม่ใกล้กับตัวบ้านจนเกินไปนัก เพราะกลิ่นจะได้ไม่ไปรบกวนและสัตว์จำพวกหนูที่มาจะได้ไม่พากันอพยพเข้าไปอยู่ในบ้านของคุณ กองปุ๋ยหมักจะโดนแดดหรืออยู่ในร่มก็ได้ แต่ต้องรู้ไว้อย่างหนึ่งว่าถังปุ๋ยหมักที่โดดแดดจะย่อยสลายได้เร็วกว่าแต่ก็ต้องเติมน้ำมากกว่า และต้องให้กองปุ๋ยหมักมีที่เหลือไว้สำหรับพลิกกองปุ๋ยด้วย กองปุ๋ยหมักควรจะอยู่บนดินที่ห่างจากต้นไม้ไปสัก 2-3 ฟุต และไม่ควรอยู่บนดาดฟ้าหรือนอกชานเพื่อให้พลิกกองและขนย้ายง่าย ถ้าคุณอยากเริ่มทำปุ๋ยหมักง่ายๆ ไวๆ ก็มีถังหลายแบบที่คุณสามารถหาซื้อได้ตามร้านขายของตกแต่งบ้านหรือร้านค้าออนไลน์ ส่วนมากมักจะเป็นถังพลาสติกทรงยาวสีดำที่มีฝาปิดด้านบนและเปิดด้านล่าง ถังแบบนี้ทั้งราคาถูก ติดตั้งง่าย และใช้งานได้ทันที ถังหมักปุ๋ยพลาสติกสีดำที่ด้านข้างมิดชิดยังช่วยป้องกันไม่ให้สัตว์จำพวกหนูหรือสัตว์อื่นๆ เข้าไปในกองปุ๋ยหมักได้เล็กน้อยด้วย แต่ถ้าเป็นถังแบบเปิดด้านบนหรือด้านข้างก็จะกันสัตว์พวกนี้ไม่ได้ ถ้าคุณมีถังที่มีรูปร่างหรือขนาดตามที่คุณต้องการอยู่แล้ว คุณก็ทำถังหมักปุ๋ยเองได้สบายๆ หลายบ้านจะใช้เป็นถังหมักปุ๋ยที่กรอบทำจากไม้และด้านข้างทำจากไม้หรือตาข่ายลวด พยายามให้ถังขยะมีพื้นที่อย่างน้อย 1 ลูกบาศก์หลาหรือ 1 ลูกบาศก์เมตร เพราะขนาดเท่านี้จะทำให้คุณมีพื้นที่มากพอสำหรับทำกองปุ๋ยหมักโดยที่ไม่กินพื้นที่ในสวนมากนัก แต่ทั้งนี้ก็ขึ้นอยู่กับความต้องการของคุณ ถังหมักปุ๋ย 1 ลูกบาศก์หลาจะสูงประมาณ 90 ซม. และด้านข้างจะกว้าง 1.2 ม. แม้ว่าภาชนะใส่ปุ๋ยหมักจะช่วยกักเก็บปุ๋ยหมักและป้องกันสัตว์จำพวกหนูและสัตว์อื่นๆ ได้ แต่คุณก็สามารถทำปุ๋ยหมักบนพื้นโดยตรงได้เช่นเดียวกัน ทั้งหมดที่คุณต้องมีคือพื้นที่ที่คุณแบ่งไว้เพื่อที่จะนำเศษใบไม้จากสวนและเศษอาหารจากในครัวมากองไว้ แม้ว่าการหมักปุ๋ยในถังจะทำให้กระบวนการทั้งหมดเป็นระเบียบและช่วยป้องกันสัตว์หากคุณหมักปุ๋ยจากเศษอาหาร แต่กองปุ๋ยหมักง่ายๆ แบบนี้ก็พลิกกองง่าย ดูแลง่าย และได้ปุ๋ยไวกว่า เนื่องจากปัญหาขยะในประเทศไทยยังไม่ได้รับการแก้ไขที่ดีนัก เราจึงยังไม่มีโครงการนี้ในระดับท้องถิ่น แต่ถ้าคุณอาศัยอยู่ในประเทศที่เจริญแล้ว ในพื้นที่ที่คุณอาศัยอยู่ก็น่าจะมีโครงการนี้ แม้ว่าการทำกองปุ๋ยหมักที่บ้านจะทำให้คุณมีปุ๋ยหมักไว้ใช้ แต่คุณก็สามารถหลีกเลี่ยงการสร้างขยะในครัวได้ด้วยการนำขยะในครัวไปไว้ที่ภาชนะปุ๋ยหมักที่พื้นที่ของคุณจัดเก็บและใช้ประโยชน์ หลายเมืองในประเทศที่พัฒนาแล้วมีโครงการลักษณะนี้ที่รวบรวมขยะจากในครัวและนำเข้าสู่กระบวนการหมักปุ๋ยแบบอุตสาหกรรม  นอกจากจะไม่ให้เศษอาหารต้องเสียเปล่าแล้ว การนำขยะในครัวไปไว้ในภาชนะหมักปุ๋ยแทนที่จะไว้ในถังขยะยังช่วยให้คุณประหยัดพื้นที่ในถังขยะด้วย ติดต่อเทศบาลในพื้นที่เพื่อดูว่าเขาสามารถมาเก็บขยะในสนามหญ้าไปทำปุ๋ยหมักได้หรือไม่ แต่ละเมืองมีวิธีการจัดเก็บขยะในครัวที่ไม่เหมือนกัน บางเทศบาลอาจจะให้คุณใส่รวมไปในภาชนะสำหรับทิ้งเศษใบไม้ แต่บางพื้นที่ก็อาจจะมีภาชนะสำหรับใส่เศษอาหารในครัวแยกต่างหาก ในการที่จะให้วัสดุย่อยสลายได้ตามธรรมชาติย่อยสลายได้ไวๆ นั้น มันจะต้องอยู่กับความชุ่มชื้น ซึ่งวิธีที่ง่ายที่สุดก็คือการพรมน้ำบางๆ ลงบนกองปุ๋ยหมักแต่ละชั้นขณะทำกองปุ๋ย ถ้ากองปุ๋ยหมักแห้ง ให้เติมน้ำหรือวัตถุดิบที่มีสารไนโตรเจนเป็นองค์ประกอบเปียกๆ ลงไป แต่ถ้ากองปุ๋ยแฉะเกินไปก็ให้เติมวัตถุดิบที่มีสารคาร์บอนเป็นองค์ประกอบแห้งๆ ลงไป  ในช่วงที่อากาศแห้ง ให้เติมน้ำลงในถังปุ๋ยหมักทุกครั้งที่คุณเติมขยะลงไป วิธีนี้จะช่วยเติมความชุ่มชื้นที่จำเป็นได้ กองปุ๋ยหมักของคุณควรจะหมาดเหมือนฟองน้ำที่บิดน้ำออกแล้ว ในการที่จะให้กองปุ๋ยหมักย่อยสลายเร็วขึ้นนั้น ให้ฉีกใบไม้และขยะในสวนอื่นๆ ออกเป็นชิ้นๆ และบดเปลือกไข่ วิธีนี้จะช่วยให้วัตถุดิบกลายเป็นปุ๋ยเร็วขึ้นเพราะว่ายิ่งชิ้นใหญ่จะยิ่งย่อยสลายยาก คุณต้องให้กองปุ๋ยหมักอุ่นเพื่อที่จุลินทรีย์จะได้เจริญเติบโตและย่อยสลายวัสดุอินทรีย์ที่คุณใส่ลงไป ถ้าเป็นช่วงหน้าหนาวก็ให้เอาผ้าคลุมหญ้าสีดำหรืออะไรสีดำๆ มาคลุมไว้เพื่อเพิ่มอุณหภูมิของกองปุ๋ยหมัก  อุณหภูมิในกองปุ๋ยหมักสำคัญมากและเป็นสิ่งที่บ่งชี้ถึงกิจกรรมของจุลินทรีย์ในกระบวนการย่อยสลาย วิธีที่ง่ายที่สุดในการเช็กอุณหภูมิในกองปุ๋ยหมักก็คือเอามือแตะ ถ้ามันอุ่นหรือร้อน ก็แสดงว่าทุกอย่างย่อยสลายอย่างที่ควรจะเป็น แต่ถ้ามันอุณหภูมิเท่ากับอากาศรอบๆ ก็แสดงว่ากิจกรรมของจุลินทรีย์เป็นไปอย่างช้าๆ และคุณต้องเพิ่มวัตถุดิบที่มีสารไนโตรเจนเป็นองค์ประกอบลงไปในกองปุ๋ยหมัก การหาอะไรมาคลุมฝากองปุ๋ยหมักไว้จะทำให้กองปุ๋ยหมักดูเป็นระเบียบเรียบร้อยมากขึ้น เอาด้านในออกมาด้านนอกและพลิกชั้นบนไปไว้ชั้นล่าง บี้ส่วนที่ติดกันเป็นก้อนหรือพันกัน ถ้าคุณยังคงเติมขยะลงไปในกองปุ๋ยหมักเรื่อยๆ ให้ใช้โอกาสที่คุณพลิกกองปุ๋ยเอาของใหม่ใส่เข้าไปในกองปุ๋ยหมักเพื่อผสมกับของเดิม  คุณสามารถพลิกกองปุ๋ยหมักได้ด้วยการใช้คราดไถและย้ายกองปุ๋ยหมักทั้งกองไปไว้ในที่โล่ง คลุกเคล้ากองปุ๋ยแล้วนำกลับไปใส่ไว้ในถังเหมือนเดิม การคลุกเคล้ากองปุ๋ยด้วยวิธีนี้จะช่วยให้มีอากาศหมุนเวียนในกองปุ๋ยหมัก ซึ่งช่วงเร่งการย่อยสลาย คุณอาจจะหาอุปกรณ์สำหรับคลุกเคล้ากองปุ๋ยหมักโดยเฉพาะมาก็ได้ ที่คลุกปุ๋ยจะเป็นไม้ที่ด้านหนึ่งเป็นที่จับและอีกด้านเป็นปลายแหลมสำหรับคลุก คุณก็แค่เอาด้านที่เป็นปลายแหลมแซะลงไปในกองปุ๋ยหมัก จากนั้นก็หมุนเอาด้านที่เป็นที่จับคลุกเคล้าปุ๋ยหมัก คุณควรคลุกกองปุ๋ยหมักเป็นประจำโดยเฉพาะอย่างยิ่งถ้าคุณยังคงนำขยะในครัวไปใส่อยู่เรื่อยๆ เพราะถ้าไม่คลุกขยะใหม่เข้าไปกองปุ๋ยอาจจะส่งกลิ่นเหม็นได้ การพลิกกองปุ๋ยจะช่วยเร่งการเจริญเติบโตของแบคทีเรียที่ดี ทำให้กองปุ๋ยหมักมีกลิ่นออกเปรี้ยวและย่อยสลายเร็วขึ้น พอถึงจุดหนึ่งคุณอาจจะต้องเลิกเติมขยะลงไปในกองปุ๋ยหมักเพื่อให้ปุ๋ย "พร้อมใช้งาน" เสียที คุณจะรู้ว่าปุ๋ยของคุณพร้อมใช้งานก็ต่อเมื่อกองปุ๋ยไม่อุ่นแล้วและเป็นสีน้ำตาลเข้มทั่วทั้งกอง  ตามปกติแล้วปุ๋ยจะพร้อมใช้งานหลักจากหมักไปแล้ว 2-3 เดือนแล้วแต่สภาพอากาศและวัตถุดิบที่อยู่ในกองปุ๋ยหมัก ปุ๋ยหมักที่เพิ่งพร้อมใช้งานใหม่ๆ ใช้ปลูกต้นไม้ได้ แต่มันก็อาจจะไปขโมยไนโตรเจนที่อยู่ในดินขณะที่มันยังคงย่อยสลายต่อไป ถ้าคุณคิดว่าปุ๋ยของคุณยังไม่พร้อมใช้งานเสียทีเดียว ก็ให้เอาไว้ในถังต่ออีกสักพักหรือไม่ก็แผ่กระจายไว้ในสวนทิ้งไว้ก่อนสัก 2-3 สัปดาห์ก่อนนำไปปลูกต้นไม้ ถ้าทุกอย่างเป็นไปด้วยดี ท้ายที่สุดคุณก็จะได้ปุ๋ยชั้นดีที่อยู่ตรงก้นถัง นำปุ๋ยชั้นนี้ออกมาแล้วโรยบนแปลงหรือผสมเข้าไปในดิน  คุณอาจจะมองลอดตาข่ายหยาบแล้วเอามือหรือใช้คราดเอาปุ๋ยที่จับตัวเป็นก้อนใหญ่ๆ ที่ยังไม่ย่อยสลายดีนักออกมา การทำปุ๋ยหมักเป็นกระบวนการที่เรียกได้ว่ามหัศจรรย์และรวดเร็ว ถ้าคุณทำกองปุ๋ยขนาด 1 ลูกบาศก์หลา ใส่วัตถุดิบที่เหมาะสม รักษากองปุ๋ยให้ชุ่มชื้น และพลิกกองทุกสัปดาห์ ก็เป็นไปได้ว่าในแต่ละปีคุณจะมีปุ๋ยใช้คราวละมากๆ เลยทีเดียว ก่อนเริ่มรวบรวมเศษอาหารในครัว คุณต้องรู้ก่อนว่าคุณจะเอาไปทำปุ๋ยหมักส่วนตัวหรือว่าจะเอาไปเข้าร่วมปุ๋ยหมักกับทางเทศบาล เรื่องนี้สำคัญมากเพราะคุณสามารถนำเศษอาหารไปหมักกับทางเทศบาลได้มากกว่าหมักเองที่บ้าน การทำกองปุ๋ยหมักของทางเทศบาลมักจะรวมเศษอาหารในครัวที่ย่อยสลายได้ทั้งหมดรวมทั้งเนื้อสัตว์และผลิตภัณฑ์นมด้วย หาถังหมักปุ๋ยเล็กๆ ในบ้านแล้ววางไว้ใกล้ๆ กับบริเวณที่คุณใช้เตรียมอาหาร ควรจะเป็นถังที่เต็มเร็ว ย้ายไปใส่ในถังหมักปุ๋ยได้ทุกวัน และทำความสะอาดง่าย อาจจะเป็นภาชนะพลาสติกใบเล็กๆ (เป็นถังขยะใบเล็กๆ น่ารักที่มีฝาปิด) หรือใช้อะไรง่ายๆ อย่างชามเซรามิกแล้วเอาจานรองปิดด้านบนไว้ ตั้งถังหมักปุ๋ยไว้ในที่ที่เข้าถึงได้ง่ายเพื่อให้คุณและคนในครอบครัวอยากใช้มัน เศษอาหารในครัวที่เหมาะจะนำไปใส่ในกองปุ๋ยหมักมากที่สุดก็คือพวกเศษผักผลไม้เพราะว่ามันย่อยสลายเร็วและไม่ดึงดูดสัตว์จำพวกหนูและแมลงแบบผลิตภัณฑ์จากเนื้อสัตว์ ใส่เศษผักและผลไม้ทั้งหมดลงไป รวมทั้งผักผลไม้ที่ผ่านการปรุงสุกแล้วด้วย แม้ว่าผลิตภัณฑ์จากสัตว์ทั้งหมดที่อยู่ในครัวจะสามารถนำไปใส่ไว้ในถังหมักปุ๋ยของเทศบาลได้ แต่ถ้าเป็นถังหมักปุ๋ยที่บ้านจะใส่ผลิตภัณฑ์จากสัตว์ได้เพียงบางอย่างเท่านั้น หนึ่งในผลิตภัณฑ์ไม่กี่อย่างที่ว่านี้ก็คือเปลือกไข่ เพราะมันช่วยเพิ่มแคลเซียมในปุ๋ยที่ช่วยให้ต้นไม้โต ของที่ย่อยสลายได้ทางชีวภาพหลายอย่างไม่สามารถนำไปใส่รวมไว้ในกองปุ๋ยหมักที่บ้านด้วยเหตุผลในเรื่องของสุขภาพ สุขลักษณะ และการที่มันไม่สามารถย่อยสลายได้ ของที่ว่านี้ได้แก่ :  เนื้อสัตว์และเศษเนื้อสัตว์ กระดูก ปลาและก้างปลา น้ำมันหรือไขมัน มูลสัตว์หรืออุจจาระคน (ยกเว้นมูลของสัตว์กินพืช เช่น กระต่ายและม้า)
ถ้าเป็นไปได้ให้ปูด้านล่างด้วยวัตถุดิบที่มีสารคาร์บอนเป็นองค์ประกอบที่มีน้ำหนักเบา. รวบรวมวัตถุดิบที่มีสารไนโตรเจนเป็นองค์ประกอบ. ใส่วัตถุดิบที่มีสารคาร์บอนเป็นองค์ประกอบเยอะๆ. ใส่วัตถุดิบอื่นๆ ลงไปในถัง. เรียงวัตถุดิบต่างๆ เป็นชั้นๆ ลงในถัง. ปิดฝาถังขยะหรือฝังเศษอาหารไว้ใต้ชั้นขยะในสวน. รู้ว่ากองปุ๋ยจะร้อนอยู่แล้ว. ตัดสินใจว่าจะใส่วัตถุดิบที่เน่าเปื่อยช้าลงไปหรือไม่. ระวังเวลาเอาวัชพืชไปใส่ในกองปุ๋ยหมัก. อย่าใส่มูลสัตว์ลงไปในถังหมักปุ๋ย. อย่าใส่ภาชนะย่อยสลายได้ลงไปในกองปุ๋ยหมักในบ้าน. เลือกที่สำหรับทำปุ๋ยหมัก. ซื้อถังสำหรับทำปุ๋ยหมัก. ทำถังสำหรับหมักปุ๋ย. ทำกองปุ๋ยหมักบนพื้นดิน. ถ้าคุณไม่สามารถทำปุ๋ยหมักเองได้ ให้เข้าร่วมการทำปุ๋ยหมักกับเทศบาล. รักษากองปุ๋ยหมักให้ชุ่มชื้น. บดวัตถุดิบทำปุ๋ยหมักออกเป็นชิ้นเล็กๆ เพื่อเร่งกระบวนการ. เพิ่มความร้อนในกองปุ๋ยหมัก. คลุกกองปุ๋ยหมัก. พลิกกองปุ๋ยหมักทุก 1-2 สัปดาห์. ดูว่าปุ๋ยพร้อมใช้งานหรือยัง. ใช้ปุ๋ยหมัก. ตัดสินใจว่าจะนำเศษอาหารในครัวไปทำอะไร. หาภาชนะหมักปุ๋ยเล็กๆ มาไว้ในบ้าน. รวบรวมเศษผักและผลไม้ทั้งหมด. เลือกผลิตภัณฑ์จากสัตว์บางอย่างใส่ในกองปุ๋ยหมัก. รู้ว่าอะไรหมักเป็นปุ๋ยไม่ได้.
https://www.wikihow.com/Compost https://www.wikihow.com/Compost https://www.wikihow.com/Compost https://www.wikihow.com/Compost https://www.wikihow.com/Compost
Filling Your Compost Bin Avoiding Common Mistakes Setting Up a Compost Pile in Your Yard Caring For Your Compost Collecting Kitchen Scraps